
RAPORT DE SPECIALITATE
privind aprobarea finalizării implementării proiectului „Construire corp P+1E la Școala Gimnazială nr.13 din Timișoara, str. Muzicescu nr.14”, cod SMIS 134130 – POR 2014-2020, 
până la data de 31.12.2024, conform Instrucțiunii AMPOR nr.207/2023, precum și suportarea din bugetul local a cheltuielilor estimate legate de acesta în vederea asigurării funcționalității sale  


Având în vedere Referatul de aprobare a proiectului de hotărâre cu nr. TMI2023-013873/23.11.2023 al Primarului Municipiului Timișoara și Proiectul de hotărâre privind aprobarea finalizării implementării proiectului „Construire corp P+1E la Școala Gimnazială nr.13 din Timișoara, str. Muzicescu nr.14”, cod SMIS 134130 – POR 2014-2020, până la data de 31.12.2024, conform Instrucțiunii AMPOR nr.207/2023, precum și suportarea din bugetul local a cheltuielilor estimate legate de acesta în vederea asigurării funcționalității sale,

Facem următoarele precizări:

În data de 18.11.2021, a fost semnat Contractul de finanțare nr. 7269  între Autoritatea de Management POR 2014-2020 -MDLPA/MIPE, Organismul Intermediar POR 2014-2020 -Agenţia pentru Dezvoltare Regională a Regiunii Vest și Unitatea Administrativ-Teritorială Municipiul Timișoara, având ca obiect acordarea finanţării nerambursabile pentru implementarea proiectului „ Construire corp P+1E la Scoala Gimnaziala nr.13 din Timisoara, str. Muzicescu nr.14”,  cod  SMIS 134130 prin POR 2014-2020, Axa prioritară 9 – Sprijinirea regenerării economice și sociale a comunităților defavorizate din mediul urban, Prioritatea de investiții 9.1 – Dezvoltare Locală plasată sub responsabilitatea comunității, Obiectiv Specific  9.1 Reducerea numărului de persoane aflate în risc de sărăcie şi excluziune socială, prin măsuri integrate.

Conform contractului de finanțare nr.7269/18.11.2021, valoarea totală  a proiectului „ Construire corp P+1E la Școala Gimnazial nr.13 din Timisoara, str. Muzicescu nr.14”- cod SMIS 134130 este de 3.990.241,12 lei TVA inclus, din care: 
         - 3.607.303,98  lei, TVA inclusă, valoarea eligibilă nerambursabilă din FEDR;
	   - 113.914,84  lei, TVA inclusă,  valoarea eligibilă nerambursabilă din bugetul național;
         -    75.943,25 lei, TVA inclusă,  reprezentând cofinanțarea eligibilă a beneficiarului 2%;
	   - 193.079,05 lei, TVA inclusă,  reprezentând valoare neeligibilă . 

Până la data de  23.11.2023 în cadrul acestui proiect s-au efectuat plăți în sumă de 1.988.628,47 lei , TVA inclusă,  din care cheltuieli neeligibile în sumă de 65.212,00 lei, TVA inclusă,. Totodată, executantul a depus o situație de lucrări, pentru care se va emite factură în sumă de 503.529,92 lei, TVA inclusă  .
Până la 31.12.2023 estimăm că se vor mai efectua plăți în sumă de 300.000,00 lei , TVA inclusă.

Pentru realizarea lucrărilor aferente acestui obiectiv, s-a încheiat Contractul de execuție lucrări nr. 34/ 07.04.2022 cu CONPEP DRAG SRL. 
În data de 05.10.2023 a fost încheiat actul adițional nr.1 la contractul de execuție lucrări nr. 34/07.04.2022,  prin care se majorează valoarea contractului de execuție.
Valoarea contractului se majorează cu suma de 104.324,50 lei fără TVA, prețul convenit pentru îndeplinirea contractului fiind de 2.801.920,86 lei fără TVA ca urmare a creșterii tarifului orar minim de la 17,928 lei/oră la 24,194 lei/oră pentru un program normal de lucru în medie de 165,333 ore pe lună în baza ,,Ordonanța de Urgență nr.168/08.12.2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative“,  publicată în Monitorul Oficial nr. 1186/09.12.2022.

Durata de execuție a lucrărilor conform Contract nr.34/07.04.2022 este de 22 de luni, dar nu mai târziu de 31.12.2023. Întrucât contractul a fost semnat în 07.04.2022 durata de execuție efectiv rămasă ar fi fost de 20 de luni pentru a se încadra în termenul limita de 31.12.2023.
Întrucât la data semnării contractului de lucrări autorizația de construire a expirat a fost nevoie de reluarea procesului de autorizare ceea ce a condus la emiterea ordinului de începere cu data de 15.09.2022, cu o întârziere de aproximativ 5 luni.  
Întrucât aceste cauze nu se datorează executantului se impune prelungirea contractului de execuție lucrări cu 5 luni, adică până la 31.05.2024.
Ca urmare a situațiilor neprevăzute apărute pe parcursul execuției lucrărilor s-a solicitat proiectantului emiterea dispozițiilor de șantier ce se impun pentru finalizarea lucrărilor.
În perioada octombrie –noiembrie 2023 au fost demarate achizițiile de dotări pe cele 5 loturi. Până la data prezentei s-a primit ofertă numai pentru Lotul 1 - Mobilier. Pentru loturile 2, 3 4 și 5 achizițiile vor fi reluate, dar livrarea, recepția și plata dotărilor nu pot fi finalizate până la 31.12.2023.
Având în vedere necesitatea recepției la terminarea lucrărilor cu respectarea prevederilor HG. nr 343/2017 privind aprobarea Regulamentului de recepţie a lucrărilor de construcţii şi instalaţii, incluzând termenul de remediere a eventualelor neconformități de max.90 de zile;
Având în vedere necesitatea reluării achizițiilor de dotări pentru 4 loturi, încheierea contractelor de furnizare și livrare, montare și punere în funcțiune a dotărilor și echipamentelor (din care o parte sunt neeligibile);		
Având în vedere stadiul actual de derulare a contractului de finanțare nr. 7269/18.11.2021, proiectul „Construire corp P+1E la Școala Gimnazială nr.13 din Timisoara, str. Muzicescu nr.14”, SMIS 134130, a fost încadrat  potrivit Metodologiei AMPOR de analiză a proiectelor aflate în implementare în cadrul POR 2014-2020, în Lista proiectelor nefinalizate. 	

Având în vedere acordul Ministerului Investițiilor și Proiectelor Europene, în calitate de Autoritate de Management pentru Programul Operațional Regional 2014-2020, emis în baza Instrucțiunii 207/31.10.2023, contractele de finanțare POR 2014-2020 care au ca obiect acordarea finanțării nerambursabile pentru proiecte încadrate ca nefinalizate se modifică în scopul prelungirii duratei proiectului peste data de 31.12.2023, pentru finalizarea tuturor activităților din bugetul propriu al Beneficiarilor, în vederea atingerii integrale a obiectivelor și indicatorilor și pentru asigurarea funcționalității proiectelor.

În scopul finalizării proiectului „Construire corp P+1E la Școala Gimnaziala nr.13 din Timisoara, str. Muzicescu nr.14” SMIS 134130, se prelungește durata acestuia și după data de 31.12.2023, până la data de 31.12.2024, finanțarea cheltuielilor rămase de executat/decontat fiind asigurată din Bugetul Local al Municipiului Timișoara.

Prevederile contractului de finanțare vor fi respectate și după perioada de prelungire a duratei proiectului, inclusiv în perioada de durabilitate, ce începe să curgă de la momentul împlinirii termenului aprobat în vederea finalizării activităților din fonduri proprii și asigurării funcționalității proiectului.
			
Având în vedere cele menționate mai sus și ținând cont de:
-Instrucțiunea AMPOR nr. 207/31.10.2023 privind acțiuni AM/OI de pregătire în vederea închiderii Programului Operațional Regional 2014-2020 ;
- prevederile art. 7 A „ Drepturile și obligațiile beneficiarului”, pct. (29)  din Contractul de finanțare  nr.7269/18.11.2021– Condiții Generale „ Beneficiarul se angajează să implementeze toate măsurile necesare în vederea atingerii obiectivului/obiectivelor și rezultatelor proiectului și pentru asigurarea eficienței, eficacității, sustenabilității și impactului acestuia”, se impune:
· aprobarea finalizării implementării proiectului „ Construire corp P+1E la Școala Gimnazială nr.13 din Timișoara, str. Muzicescu nr.14”, SMIS 134130 – POR 2014-2020 până la data de 31.12.2024, conform Instrucțiunii AMPOR nr.207/2023.
· [bookmark: _Hlk151705306][bookmark: _Hlk151705727]aprobarea alocării din bugetul local a tuturor sumelor legate de proiect estimate a fi necesare implementării acestuia, respectiv 1.198.082,73 lei, TVA inclusă, în scopul asigurării finalizării activităților și a funcționalității sale.

Ținând cont de datele tehnice descrise de către echipa de proiect în prezentul raport, în baza art. 136 din OUG nr.57/2019 privind Codul administrativ, apreciem că  Proiectul de hotărâre privind aprobarea finalizării implementării proiectului „Construire corp P+1E la Școala Gimnazială nr.13 din Timișoara, str. Muzicescu nr.14”, cod SMIS 134130 – POR 2014-2020, până la data de 31.12.2024, conform Instrucțiunii AMPOR nr.207/2023, precum și suportarea din bugetul local a cheltuielilor estimate legate de acesta în vederea asigurării funcționalității sale, îndeplineşte condiţiile pentru a fi supus dezbaterii şi aprobării plenului Consiliului Local.


Echipa de Implementare a Proiectului,			Șef Serviciul Finanțări Nerambursabile,
Manager proiect			   			Daniela GHINEA
Adriana DEACONU

Responsabil tehnic
Adina ȘUIU      
                                                               
Asistent manager
Dana NEACȘU



